Itali

Itali resminé Républik Itali (basa Italia: Repubblica Italiana) iku nagara ing Bawana Éropa lan pulo gedhé loro ing Sagara Tengah, yaiku Sisili lan Sardinia. Kang ndunungi cacahé kira-kira ana wong 60 yuta. Kutha krajané iku Roma. Itali wewatesan ing sisih lor karo Pagunungan Alpen, sarta duwé tapel wates karo nagara-nagara Prancis, Switserlan, Ostenrik, lan Slovénia. Nagara mardhika San Marino lan Kutha Vatikan iku minangka enclave ing sajeroning Ujung Italia, déné Campione d'Italia minangka siji exclave Itali ing nagara Switserlan.

Itali dadi papan tumrap manéka kabudayan Éropa, kaya déné kabudayan Ètruska lan Rum, lan uga panggonan lairing obahan Renaissance, kang diwiwiti ing Toscano lan sumebar ing saindenging Éropa. Kutha krajan Itali aran Rum tau dadi punjering kabudayan Kulonan lan punjering Gréja Katulik.

Dina iki, Itali minangka nagara républik dhémokratik, lan nagara maju mawa GDP urut 7 ing sadonya, urut 8 ing Indhèks Mutu Urip,Surve Kualitas Urip, The Economist lan urut 20 ing sadonya bab Indhèks Yasaning Manungsa. Itali uga minangka salah siji pangadeg Uni Éropa (kang nandha tangani prajanjèn Treaty of Rome ing taun 1957), lan uga minangka warganing nagara G8, Paheman Éropa, Uni Éropa Kulon, lan Inisiatif Éropa Tengah. Wiwit tanggal 1 Januari 2007, Itali dadi warganing Paheman Kamanan PBB kang ora panggah.

 Laladan 
Itali dipérang dadi 20 laladan (akèh: regioni, tunggal: regione); lima ing antarané ndarbèni setatus otonomi mirunggan, tinengeran*:
 Abruzzo
 Basilicata
 Calabria
 Campania
 Emilia-Romagna
 Friuli-Venezia Giulia *
 Lazio
 Liguria
 Lombardia
 Marche
 Molise
 Piemonte
 Puglia
 Sardinia (Sardegna) *
 Sisilia (Sicilia) *
 Toscana
 Trentino-Alto Adige *
 Umbria
 Lembah Aosta *
 Veneto

Kabèh laladan, saliyané Valle d'Aosta, dipérang manèh dadi provinsi cacah loro utawa luwih.
 Kutha gedhé 
Kutha-kutha ing Itali mawa cacah kang ndunungi 300,000 jiwa utawa luwih (data ISTAT, Dhésèmber 2006):

Pos. Common  Region  Prov.  Kang ndunungi 1  Roma  Lazio  RM  2,705,603 2  Milan  Lombardia  MI  1,303,437 3  Napoli  Campania  NA  1,005,139 4  Turin  Piemonte  TO  975,139 5  Palermo  Sisilia  PA  666,552 6  Genoa  Liguria  GE  615,686 7  Bologna  Emilia-Romagna  BO  373,026 8  Firenze  Toscana  FI  365,966 9  Bari || Apulia  BA  325,052 10  Catania  Sisilia  CT  301,564

 Laladan métropilis 
Miturut OECD, laladan métropilis baku ing Itali ana:
Laladan métropolisKang ndunungi Milan 7.4 yuta Roma 3.8 yuta Napoli 3.1 yuta Turin 2.4 yuta

 Réferènsi 

 Uga delengen 
 Pizza
 Islam ing Italia

 Pranala njaba 

  Portal resmi
  Situs Kepresidenan
  Situs resmi Parlemen
 Situs Kementerian Luar Negeri 
 Peta Italia